b'\n_START_ARTICLE_\nBrandstation\n_START_PARAGRAPH_\nEn brandstation er en bygning, som er tilholdssted for et brandv\xc3\xa6sen og deres udstyr. Der findes forskellige typer brandstationer alt efter, om det er en station for fuld- eller deltidsbrandfolk, eller det er en mindre brandstation._NEWLINE_Der er typisk garageanl\xc3\xa6g, hvor brandbilerne st\xc3\xa5r klar til udrykning, samt forskellige former for opholdslokaler. Hvis stationen er d\xc3\xb8gnbemandet, har man desuden lokaler til madlavning, hvile og omkl\xc3\xa6dning. Herudover er ofte ogs\xc3\xa5 kontorer til administrationen. P\xc3\xa5 st\xc3\xb8rre stationer, kan man tillige finde v\xc3\xa6rksteder, vaskehaller, vagtcentral._NEWLINE_En hj\xc3\xa6lpebrandstation er en lille brandstation, hvor der kun er f\xc3\xa5 k\xc3\xb8ret\xc3\xb8jer, som ved behov f\xc3\xa5r hj\xc3\xa6lp fra en fjernere liggende station, der s\xc3\xa5 huser den store udrykningsstyrke. Denne l\xc3\xb8sning v\xc3\xa6lges ofte i omr\xc3\xa5der med lav aktivitet, da det er mere \xc3\xb8konomisk end at etablere en stor station, hvor der kan v\xc3\xa6re langt mellem udrykningerne._NEWLINE_Visse mindre stationer deler arealer og bygninger med f.eks. en lokal virksomhed eller r\xc3\xa5dhus, hvor man s\xc3\xa5 kan deles om udgifterne til bygningerne, men hvor mandskabet s\xc3\xa5 arbejder meget t\xc3\xa6t p\xc3\xa5.'